Talla
Talla seu tella (litteris Aethiopicis ጠላ) est cervesia methodo traditionali in Aethiopia facta. Hoc temetum iam Strabo saeculo I ineunte rettulit: "Milio et hordeo vivunt [Aethiopes], e quibus et potus eorum fit." E germinatis eragrostidis sorghique granis, sive et aliis cerealibus, conficitur. Foliis acerbis Rhamni prinoidis temperatur. Araqe est temetum e tej seu talla destillatum.